Video: Parlotones-konsert op 7de Laan - Maroela Media
Video: Parlotones-konsert op 7de Laan
Kykers van die sepie 7de Laan word Vrydagaand met 'n optrede deur The Parlotones vermaak.
The Parlotones gaan liedjies van hul jongste album, Journey through the Shadows by die Hillside-klub opvoer. Die klub is stampvol met inwoners van Hillside wat saam met dié gewilde rockgroep lyf rondswaai.
The Parlotones is 'n rockgroep van Johannesburg wat tans in Los Angeles, Kalifornië bly. Hulle albums het verskeie kere platinumstatus in Suid-Afrika gehaal. Die groep is in 1998 gestig en is veral bekend vir Kahn Morbee, die hoofsanger, se grimering.